laion/Wikipedia-Exotic huggingface dataset:
Bugi keel

Bugi keel (teiste nimedega Basa Ugi, Bahasa Bugis, Bugis, De') on austroneesia keelkonda kuuluv keel. Peamiselt räägitakse bugi keelt Sulawesil Indoneesias, aga mõningal määral ka Jaava, Samarinda ja Sumatra saarel, Malaka poolsaarel, Malaisias ja Lõuna-Filipiinidel. Bugi keele kõnelejaid on 5 miljonit, neist umbes 3 miljonit on selle emakeelena kõnelejad. Arvsõnad 1–10 on: seqdi [sekdi] duwa [dua] tәllu [tölu] әppaq [öpak] lima [lima] әnәŋ [önöng] pitu [pitu] aruwa [arua] asera [asera] sapulo [söpulo] Bugi keele omapäraks on liited, mis väljendavad grammatilist aspektikategooriat. Need on järgmised: Näiteid Kas sa sõid juba? Veel mitte. méllo-kaq cemmé Otsetõlkes: tahtma-ma vann Ma tahan vanni minna Bugi tähestik on silbiline tähestik, mis arvatavasti tuleneb kaavi kirjast (kasutusel Jaava saarel) ja peamiselt braahmi tähestikust (päritolumaa India). Bugi tähestiku iga täht koosneb konsonandist ja algsest vokaalist /a/. Erandiks on ainult vokaali /a/ esindav täht, mida kasutatakse ainult sõna alguses. Bugi tähestikus kasutatakse lisakriipse või täppe, et tähtede vokaali /a/ muuta. Need lisakriipsud muudavad ka vokaali /a/ hääldust sõnade alguses. Bugi tähestik on tähestikuna kasvavas ohus, sest tänapäeval kasutatakse bugi keele kirjutamiseks ladina tähestikku. Traditsiooniliselt kirjutati bugi keelt tseremoniaaleesmärkidel braahmi tähestikku kuuluvas lontara kirjas, mida kasutatakse ka makassari ja mandari keele kirjutamiseks. „lontara“ tuleneb malaikeelsest sõnast palmyra palmi jaoks (lontar), mille lehti kasutatakse Indias, Kagu-Aasias ja Indoneesias käsikirjade materjalina. Bugid eristavad end siiani sõltuvalt nende koloniaalpiirkondadest (Bone, Wajo, Soppeng ja Sidenreng) ja väiksematest territooriumidest (Pare-Pare ümbrus, Sinjai ja Suppa). Nende piirkondade keeli, mis erinevad üksteisest vähesel määral, peetakse keeleteadlaste poolt väljakujunenud dialektideks, viimased keeleteaduslikud uuringud on tuvastanud 11 dialekti. Järgnevalt mittetäielik loetelu bugi keele dialekte: Bone (Palakka, Dua Boccoe, Mare), Pangkep (Pangkajane), Camba, Sidrap (Sidenreng, Põhja-Pinrang, Alitta), Pasangkayu (Ugi Riawa), Sinjai (Enna, Palattae, Bulukumba), Soppeng (Kessi), Wajo, Barru (Pare-Pare, Nepo, Soppeng Riaja, Tompo, Tanete), Sawitto (Pinrang), Luwu (Luwu, Bua Ponrang, Wara, Malangke-Ussu). Fraasi „tänan sind“ ei ole võimalik bugi keelde tõlkida. Selleks laenati malaikeelset fraasi „terima kasih“. Bugikeelne luuletus, üks Leideni seinaluuletustest, on maalitud seinale, mis asub Kuningliku Kagu-Aasia ja Kariibi Uuringute Madalmaade Instituudi juures Leidenis Madalmaades. Bugi. Ethnologue (vaadatud 22. novembril 2013) Buginese language (vaadatud 18. novembril 2013) A Vocabulary of the English, Bugis, and Malay Languages. Singapore: The Mission Press. Lk 1–2. (vaadatud 18. novembril 2013) Ancient Scripts: Buginese (vaadatud 18. novembril 2013)
Kaavi vald

Kaavi on vald Soomes Põhja-Savo maakonnas. Valla pindala on 789,87 km², millest 115,58 km² on veega kaetud. Vald on soomekeelne. Kaavi vald loodi 1875. aastal. Kaavi naabervallad on Kuopio linn, Juuka vald, Polvijärvi vald, Outokumpu linn ja Tuusniemi vald. Kaavi kirikuküla asub Kaavinjärvi järve ääres. Kaavi asub umbes 60 km kaugusel Kuopiost ja 90 km kaugusel Joensuust. Kaavi kirikuküla, Hirvisaari, Karsikkovaara, Kellolahti, Rasimäki, Kortteinen, Kortteiskylä, Luikonlahti, Maarianvaara, Mäntyjärvi, Niinivaara, Onnivaara, Retunen, Rovevaara, Sivakkavaara, Suovaara, Syrjävaara ja Vehkalahti. Mõniste, Eesti Võru maakond, Eesti Kaavis asub spordiklubi Kaavin Kaiku, mis tegeleb kergejõustiku, võrkpalli, sulgpalli, jalgpalli, jäähoki, saalihoki ja suusaspordiga. Kaavis asub ka judo klubi Koshado. Harri Hakkarainen, odaviskaja Isto Hiltunen, muusik, muusikaprodutsent K. Kiljander (Karl Mårten Kiljander), preester ja tõlkija Hannu Koponen, maailmameister suusaorienteerumises (1988) Seppo Kononen, Savon Sanomate ajakirjanik Erkki Laatikainen, Keskisuomalaise peatoimetaja (1975–2008) Erkki Räsänen, muusik Kaavinjärvi Population growth biggest in nearly 70 years Suomen kuntien ystävyyskunnat Virossa "Kaavin Kaiku". Originaali arhiivikoopia seisuga 15. aprill 2012. Vaadatud 22. novembril 2013. Kaavi koduleht
How Ace Are Buildings

"How Ace Are Buildings" on briti alternatiivroki ansambli A album aastast 1997. "Turn It Up" "Foghorn" "Cheeky Monkey" "Number One" "Bad Idea" "Sing-A-Long" "Winter Of '96" "Out Of Tune" "Fistral" "House Under The Ground" "Five In The Morning" "Ender"
Alacatlatzala misteegi keel

Alacatlatzala misteegi keel on Oto-mange keelkonda kuuluv keel. Tüpoloogiliselt kuulub Alacatlatzala misteegi keel VSO keelte hulka, kus sõnajärg hakkab verbiga. Dialektid on järgnevad: Atlamajalcingo del Monte, Cahuatache Tototepec, Cuatzoquitengo, Plan de Guadalupe, Potoichan (Ocuapa). Alacatlatzala misteegi keelt kõneldakse Ida-Guerreros, Tlapa edela ja lõuna vahelises alas, Alacatlatzalas, Cahuataches, Tenaztalcingos, Jilotepecis, Zacatipas, Tototepecis, Cuba Libres, San Isidro Labradoris, Quiahuitlatlatzalas, Xonacatlánis, Tepecocatlánis, Cuautipas, Ocuapas, ning Potoichani linnades; Acapulcos, Guerreros; Cuautlas, Moreloses; Culiacánis, Sinaloas; San Quintíni piirkonnas, Baja Californias. Samuti USA-s, kuna paljud emigreeruvad sinna, et tööd leida. Alacatlatzala misteegi keelt kõneleb teadaolevalt umbes 30 000 inimest, kusjuures 60% kõnelejatest on ükskeelsed. Alacatlatzala misteegi keele arvsõnad ühest kümneni Alacatlatzala misteegi keel sarnaneb teiste misteegi keeltega selle poolest, et seal on kolm põhilist foneetilist tooni, kuid erineb teistest misteegi keeltest ulatusliku sandhi puudumise tõttu. Sõnade vahelt puudub tooni sandhi täielikult, mis tähendab seda, et sõnade paigutus lauses ei muuda sõnade toonikõrgust. Seega ainuke koht, kus on tooni sandhit märgata, on sõna üksikul kujul. Alacatlatzala misteegi keele tähestikus on 21 tähte : a, ch, e, i, k, ku, l, m, n, nd, ñ, o, p, r, s, t, u, v, x, y, ʼ Alacatlatzala misteegi keel kasutab ladina kirjaviisi. ni shāa ndi - me saabusime shahnī shíhín miī rā - ta (meessoost) tappis end ära ni shīshī rā - ta (meessoost) sõi ni kēē rā tōkiīn - ta (meessoost) lahkus Alacatlatzalast shákū ñá shaha ta ni shihi - ta (naissoost) nuttis surnud mehe pärast chahvī rā yihi shaha líbró shíhín bīyété káhnō - ta (meessoost) maksis mulle raamatu eest suure kupüüriga Mitte ükski sõna ei lõppe kaashäälikuga. Keele kõnelejad kutsuvad seda keelt ise maakeeli vihmakeeleks. Ethnologue Vaadatud 22. novembril 2013 http://www-01.sil.org/acpub/repository/mim-15816-Juguemos_con_los_numeros.pdf[alaline kõdulink] Vaadatud 22. novembril 2013 https://web.archive.org/web/20131202233717/http://www-01.sil.org/mexico/workpapers/scans/WS04/WS0403-ZylstraC.pdfVaadatud 22. novembril 2013 https://web.archive.org/web/20131203003958/http://www-01.sil.org/mexico/mixteca/alacatlatzala/L055c-VocabMaiz_Leer-mim.pdf Vaadatud 22. novembril 2013 http://www-01.sil.org/acpub/repository/31841.pdf[alaline kõdulink] Vaadatud 22. novembril 2013 https://web.archive.org/web/20131203012542/http://www-01.sil.org/mexico/mixteca/alacatlatzala/00i-MixtecoAlacatlatzala-mim.htm Vaadatud 22. novembril 2013
Gondel (lennundus)

Gondel (it. gondola) on aeronautikas ja lennunduses aerodünaamilise (voolujoonelise) kujuga, tavaliselt riputatav jäik kest või paigutuskoht, milles asub jõuallikas, meeskond või ka reisijad. Termin tuleneb dirižaabli külge paigaldatud reisijate salongi sarnasusest Veneetsia laguunis kasutusel olevate paatidega. Vastav inglis- ja prantsuskeelne ülemaailmselt kasutatav termin nacelle on tuletatud ladinakeelsest sõnast navicella ("väike laev"). "Nacelle" (inglise). Dizionario Online Merriam-Webster. Vaadatud 22. november 2013. {{cite web}}: välislink kohas |publisher= (juhend)
Baali keel

Baali keel (ehk bali, kibali, libaali keel) kuulub Nigeri-Kordofani hõimkonda, bantu keelte D-rühma. Baali keelt räägitakse Kongo Demokraatlikus Vabariigis. Seda keelt räägib 42 000 inimest (1987. aasta seisuga). Baali keel on elujõuline keel. Põhiarvsõnad 1–10 baali keeles: Baali keel koosneb neljast dialektist: Bafwandaka, Bakundumu, Bekeni, Bemili. Sõnavaraline sarnasus järgmiste keeltega: Ka neid keeli räägitakse Kongos. Eessõnad Artiklid Omadussõnad Arvsõnad Küsisõna pannakse lause lõppu 1–3 eesliidet 1–5 järelliidet Liide tähistab isikut Olemas on aktiiv, passiiv ja refleksiiv 2 kausatiivi (põhjustavat verbi) Aspekt Võrdlusastmed 9 vokaali . Baali keele positsioon selles piirkonnas on kõrge, sest see on peamine räägitav keel. Lisaks baali keelele räägitakse seal suahiili, lingala ja prantsuse keelt. Kongo suahiili keelt kasutavad juhtpositsioonil olevad isikud, peaaegu kõik noored ja mehed. Naised ja vanemad mehed kasutavad seda keelt vähem, vanemad naised ja väikelapsed veel vähem. Lingala keelt kasutavad peamiselt need, kes on ajateenistuses või reisivad palju. Prantsuse keelt kasutavad vähem kui 5% keskkooli haridusega inimesi.. Ethnologue http://www.zompist.com/numbers.htm
Sikorski

Sikorski (naissoo vorm Sikorska) on poola perekonnanimi. Daniel Sikorski (sündinud 1987), Austria jalgpallur Franciszek Sikorski (1889–1940), Poola sõjaväelane, kindral Igor Sikorski (1889–1972), vene-ukraina-poola päritolu Vene ja USA lennukite ja helikopterite konstruktor Ivan Sikorski (1842–1919), vene psühhiaater, Kiievi ülikooli professor Kazimierz Sikorski (1895–1986), poola helilooja Radosław Sikorski (sündinud 1963), Poola poliitik Sergei Sikorski (1907–1960), Nõukogude Liidu ja Valgevene partisanijuht Tomasz Sikorski (1939–1988), poola helilooja Władysław Sikorski (1881–1943), Poola sõjaväelane ja poliitik Sikorsky Aircraft Corporation
Kalzeubet Pahimi Deubet

Kalzeubet Pahimi Deubet (sündinud 1. jaanuaril 1957 Lac Léré departemangus Prantsuse Ekvatoriaal-Aafrikas (tänapäeva Tšaad)) on Tšaadi ärijuht ja poliitik, kes oli 21. novembrist 2013 kuni 15. veebruarini 2016 Tšaadi peaminister. Ta juhtis varem riiklikku puuvillaettevõtet ning on olnud muu hulgas haldusminister ja kommunikatsiooniminister. 13. veebruaril 2016 teatas ta oma tagasiastumisest. 15. veebruaril 2016 astus uue peaministrina ametisse Albert Pahimi Padacké. "Chad's president appoints economist as PM after government quits". Originaali arhiivikoopia seisuga 23. november 2013. Vaadatud 23. novembril 2013.
A vs. Monkey Kong

"A vs. Monkey Kong" on alternatiivroki ansambli A album aastast 1999. "For Starters" "Monkey Kong" "A" "Old Folks" "Hoppa Jonnus Fang" "Summer On The Underground" "Warning" "If It Ain't Broke Fix It Anyway" "I Love You Anyway" "Don't Be Punks" "Down On The Floor" "Jason's Addiction" "Miles Away" "Getting Around"
Exit Stage Right

"Exit Stage Right" on alternatiivroki ansambli A album aastast 2000. "Intro - Shon Adams" "If It Ain't Broke, Fix It Anyway" "Monkey Kong" "A" "Old Folks" "I Love Lake Tahoe" "Over It" "Foghorn"
Võnnu kihelkond (Võnnu kreis)

Võnnu kihelkond (saksa keeles Kirchspiel Wenden, läti keeles Cēsu draudzes novads) oli haldusüksus Liivimaal Võnnu vojevoodkonnas ja Võnnu kreisis. Kihelkonna pindala oli 43 km². Blusumuiža (Blussen) poolmõis Dubinska (Dubinsky, ka Hirschheydt, Hirschhof ja Dubinskihof) rüütlimõis Dukuri (Duckern, varem Liphardshof) rüütlimõis Glūda (Gluhde) endine väikemõis Jāņmuiža (Johannenhof) rüütlimõis Jurģumuiža (Jürgenshof) Võnnu linnamõis Kalnamuiža (Kallenhof) poolmõis Lenči (Lenzenhof) rüütlimõis Liepa (Lindenhof) rüütlimõis Meijermuiža (Meyershof) rüütlimõis Priekuļi (Freudenberg) riigimõis Strīķi (Strikenhof) riigimõis Zekleri (Secklershof) rüütlimõis Zeltkalnsi (Seltekaln) Võnnu linnamõis Veismaņi (Weissenstein) rüütlimõis Võnnu (Schloß Wenden) rüütlimõis Võnnu (Wenden-Land-Pastorat) kirikumõis Jāņmuiža mõis (Johannenhof). Johann Christoph Brotze kogust Vaade Karlsruhe kõrvalmõisale 1795. aastal. Karl Gotthard Grassi joonis Võnnu ordulinnus Bienenstamm, Herbord Carl Friedrich von. Geographischer Abriß der drei deutschen Ostsee-Provinzen Rußlands, oder der Gouvernemens Ehst-, Liv- und Kurland. Riga: bei Deubner, 1826. Lk 255-256 [1]. Büsching, Anton Friedrich. Magazin für die neue Historie und Geographie: IX. Land-rolle des Herzogthums Liefland vom Jahr 1765. Halle: Johann Jacob Curt, 1773. Lk 373-374 [2]. Hagemeister, Heinrich von. Materialien zu einer Geschichte der Landgüter Livlands. Erster Theil. Riga: Eduard Frantzen, 1836. Lk 179-185 [3]. Hupel, August Wilhelm. Topographische Nachrichten von Lief- und Ehstland. Dritter und letzter Band. Riga: zu finden bey Johann Friedrich Hartknoch, 1782. Lk 148-151 [4]. Richter, Adolf. Baltische Verkehrs- und Adressbücher. Bd I. Livland. Riga, 1909.
Hi-Fi Serious

"Hi-Fi Serious" on alternatiivroki ansambli A album aastast 2002. "Nothing" "Something's Going On" "Six O'Clock on a Tube Stop" "Going Down" "Took It Away" "Starbucks" "The Springs" "Shut Yer Face" "Pacific Ocean Blue" "The Distance" "W.D.Y.C.A.I." "Hi-Fi Serious" "Asshole"
Tarahumara keel

Tarahumara keel (ka raramuri keel; rarámuri ra'ícha) on Mehhikos räägitav jutosateegi keelkonda kuuluv keel või lähedaste keelte rühm. Tarahumara keele arvsõnad ühest kümneni : Tarahumara keeles on viis täishäälikut /a, e, i, o, u/, lisaks on neli hõõrdhäälikut /v, h, s, s'/. Veel on sulghäälikud /k, p, t/ ja nasaalid /m, n/. Häälikul /r/ on kaks hääldamisvõimalust: trillerdav ja "edasilaperdav". Kaassõnad võivad olla nii eessõnad kui ka tagasõnad. Selles keeles on kaks käänet: nominatiiv ja akusatiiv. Sõnajärg on üsnavaba, kuid üldine järg on SOV. Ni nigare. - Ma armastan sind Raramuri keel on jutoasteegi keelkonnas arvukuselt teine. Ja raramuri sõna tuleneb sõnadest rara 'jalg' ja muri 'jooksja'. See viitab raramuride võimele läbida jalgsi tohutuid vahemaid. Seal on palju hispaania laene. Viitamistõrge: Vigane <ref>-silt. Viide nimega tar on ilma tekstita. Peter K. Austin. Tuhat keelt. Elavad, ohustatud ja hääbunud, 2009, lk 209 Burgess. 1984. [1] Glosbe (vaadatud 23. novembril 2013) Peter K. Austin. Tuhat keelt. Elavad, ohustatud ja hääbunud, 2009.
Trikāta kihelkond

Trikāta kihelkond (saksa keeles Kirchspiel Trikaten, läti keeles Trikātas draudzes novads) oli haldusüksus Liivimaal Võnnu vojevoodkonnas, Võnnu ja Valga kreisis. Kihelkonda on esmamainitud 1483. aastal. 1613. aastal ühendati see ajutiselt Smiltene kihelkonnaga. 1852. aastal rajati kihelkonna maadele Vijciemsi kirik. Cempi (Zempen) rüütlimõis Dutka (Dutkenhof) rüütlimõis Jaunbrenguļi (Neu-Wrangelshof) rüütlimõis Jaunvāle (Neu-Sackenhof) rüütlimõis Lipšukalns (Lipskaln) Liivimaa rüütelkonnamõis Lubi (Lubbenhof) Liivimaa rüütelkonnamõis Plāņi (Planhof) rüütlimõis, hiljem Liivimaa rüütelkonnamõis Tiepole (Wittkop) rüütlimõis Trikāta (Trikaten Pastorat) kirikumõis Trikāta (Schloß Trikaten) Liivimaa rüütelkonnamõis Vecbrenguļi (Alt-Wrangelshof) rüütlimõis, hiljem Liivimaa rüütelkonnamõis Vecvāle (Alt-Sackenhof) riigimõis Vījciems (Wiezemhof) Liivimaa rüütelkonnamõis Trikāta kirik ja Trikāta kirikumõis 1799. aastal. Johann Christoph Brotze Trikāta mõis Tiepole mõis Lipšukalnsi mõis Trikāta (ajalooline piirkond) Trikata ordulinnus Talava Materialen zur Kirchengechichte, E. H. von Busch, lk. 543 Büsching, Anton Friedrich (1773). Magazin für die neue Historie und Geographie: IX. Land-rolle des Herzogthums Liefland vom Jahr 1765. Halle: Johann Jacob Curt. Lk 374. Hupel, August Wilhelm (1782). Topographische Nachrichten von Lief- und Ehstland. Dritter und lelzter Band. Riga: zu finden bey Johann Friedrich Hartknoch. Lk 151–153. von Hagemeister, Heinrich (1836). Materialien zu einer Geschichte der Landgüter Livlands, Volumes 1. Riga: Eduard Frantzen. Lk 281–285.
Teen Dance Ordinance

"Teen Dance Ordinance" on alternatiivroki ansambli A album aastast 2005. "Rush Song" "Better Off With Him" "The Art of Making Sense" "Someone Else" "Die Tonight" "2nd Coming" "Wake Up" "Black Hole" "Hey" "Worst Thing That Can Happen" "Afterburner" "Wisdom"
Timukas

Timukas oli varasematel sajanditel kutseline palgatud isik, kelle tööks oli kohtuotsuse alusel surmamõistetud kurjategijate avalik hukkamine või piinamine. Timuka lisatöödeks oli linnaruumist koristatud loomakorjuste ja enesetapjate matmine. Timukatesse on ajalooliselt suhtutud eelarvamusega ja nad on sageli olnud avalikusest tõrjutud, erinevalt kohtunikest, kelle teenistuses nad seisid. Poomist kasutav timukas on pooja. Tallinna timukad Sri Lanka otsib hukkajaid. Postimees 13.2.2019
Ivan Sikorski

Ivan Sikorski (ukraina keeles Іван Олексійович Сікорський; vene keeles Иван Алексеевич Сикорский; 7. juuni (vkj 26. mai) 1842 Kiievi kubermang – 1. veebruar 1919 Kiiev) oli ukraina ja vene psühhiaater ja psühholoog, Kiievi ülikooli professor. Ta sündis Antonovo asulas Skvira maakonnas Kiievi kubermangus (tänapäevase haldusjaotuse järgi Skvõra rajoonis Kiievi oblastis). Ta lõpetas Kiievi vaimuliku kooli ja Kiievi vaimuliku seminari. Aastal 1862 sooritas ta eksternina gümnaasiumi lõpueksamid Esimese Kiievi Gümnaasiumi juures ja astus seejärel Kiievi Ülikooli loodusteaduskonda; aastal 1863 läks ta üle arstiteaduskonda, mille lõpetas aastal 1869 kiitusega. 6. märtsil 1872 kaitses ta tööga "О лимфатических сосудах лёгких" doktoriväitekirja. Tema poeg Igor Sikorski oli lennukite ja helikopterite konstruktor.
Norfuki keel

Norfuki keel (ka Pitcairn-Norfolk, Norfolkese ja Pitcairn English) on inglise keele põhine Vaikse ookeani kreoolkeel. Keelt kõneldakse enamasti Norfolki saarel, vähem ka Austraalias, Uus-Meremaal, Fidžil ja Pitcairni saarel. 2007. a lisas UNESCO norfuki keele väljasuremisohus olevate keelte hulka. Norfuki keel on selgelt ohustatud (ingl definitely endangered), mis tähendab, et lapsed ei õpi enam keelt emakeelena. Arvsõnad ühest kümneni: Üks – wan Kaks – tu Kolm – thrii Neli – foor Viis – fiiw Kuus – siks (seks) Seitse – sewen Kaheksa – iet Üheksa – niin Kümme – ten Norfuki keel kasutab ladina tähestikku. Keelt ei kasutata aga väga palju kirjas, see on pigem suuline keel. Sõnavara sarnaneb suurel määral inglise keele sõnavaraga. Fonoloogiliselt sarnaneb see Austraalia inglise keelega. Norfuki ja Austraalia inglise keele lühikeste täishäälikute võrdlus. Norfuki ja Austraalia inglise keele pikkade täishäälikute ja diftongide võrdlus. Tegusõna pöördelõpud tekkisid norfuki keeles paralleelselt inglise keele reeglitega. Lõpetamata tegevuse näitamiseks lisatakse sufiks -en (inglise keeles -ing). Näiteks: Ai woken – 'Ma töötan' (ingl I am working). Sufiksit -en ei lisata sõnadele "mõtlema" (thort – 'mõtlen') ja "kaotama" (lors – 'kaotan'). Need on tulnud ingliskeelsetest sõnadest thought (sõna "mõtlema" mineviku 2. põhivorm) ja lost (sõna "kaotama" mineviku 2. põhivorm). Sufiksit -en kasutatakse ka omadussõnadega. Näiteks: Ai rinklen en yu bolbieden – 'Mulle tekivad kortsud ja sina kiilaned' (ingl I am getting wrinkled and you are getting bold). Wut a way you? – 'Kuidas sul läheb?' Webout you gwen? – 'Kuhu sa lähed?' Lubbe side is. – 'Jäta see sinna, kus see on.' Siin veebilehel saab kuulata piiblilugu norfuki keeles. Palju on arutletud teemal, kas norfuki keel on ikka kreoolkeel, sest keeles on palju kreoolkeeltele mitteomaseid tunnuseid. Näiteks on norfuki keeles omadussõnade võrdlusastmed, palju eessõnu ja artikleid, keerulised täishäälikute ühendid ja enesekohased asesõnad. Samas on keelel ka tunnused, mis sarnanevad Kariibi ja teiste inglise keele põhiste kreoolkeeltega. [1] Ethnologue Kasutatud november 2013 [2] ABC Kasutatud november 2013 http://www.unesco.org/new/en/culture/themes/endangered-languages/atlas-of-languages-in-danger/ "A handbook of varieties of English. 1.Phonology, Volume 2" (lk 797) B. Nobbs. 1986. "A Dictionary of Norfolk Word and Usages. Norfolk Island: The Author. "(lk 621) "Discover Norfolk Island". Vaadatud november 2013. {{netiviide}}: kontrolli kuupäeva väärtust: |Kasutatud= (juhend) Peter Mühlhäusler"On the Origins of Pitcairn-Norfolk"
Kaavinjärvi

Kaavinjärvi on järv Soomes Põhja-Savo maakonnas. Ta asub Kaavi valla alal. Suurem osa Kaavijärvest on madalaveeline, kuid sügavaim koht on 41,9 m sügavune. Järve pikkus on umbes 14 km ja laius 1-4 km. Rannajoone pikkus on 126,56 km. Kaavijärve voolab välja Kaavinkoski, mis suubub Rikkavesi. Sadamad Kaavijärvel on Kaavi kirikuküla, Mönkkössaari ja Melttusvirta. Tähtsaimad kalaliigid on ahven (Perca fluviatilis), haug (Esox lucius), vikerforell (Oncorhynchus mykiss), koha (Sander lucioperca), järveforell (Salmo trutta lacustris), siig (Coregonus lavaretus), särg (Rutilus rutilus), säinas (Leuciscus idus) ja rääbis (Coregonus albula). Vaikkojoki JärviWiki Pohjois-Savon retkeilykartat Kaavinjärvi (JärviWiki.fi)
Afanassi Bulgakov

Afanassi Bulgakov (vene keeles Афанасий Иванович Булгаков; 29. aprill 1859 Orjoli kubermang – 27. märts 1907 Kiiev) oli vene teoloog ja kirikuajaloolane, kirjanik Mihhail Bulgakovi isa. Ta sündis Boititšis Brjanski maakonnas Orjoli kubermangus (praeguse haldusjaotuse järgi Žirjatino rajoonis Brjanski oblastis) külavaimuliku Ivan Bulgakovi (1830–1894) pojana. Varsti sõitis perekond Orjoli, kus ta isa sai Sergiuse kalmistukiriku vaimulikuks. Aastal 1876 lõpetas ta Orjoli vaimuliku kooli, aastal 1881 Orjoli vaimuliku seminari. Aastatel 1881–1885 õppis ta Kiievi Vaimulikus Akadeemias kirikuajaloo osakonnas, mille lõpetas teoloogiakandidaadi astmega.
Vaikkojoki

Vaikkojoki on umbes 50 kilomeetri pikkune jõgi Soomes. Jõgi saab alguse Vaikkojärvist Juuka vallas ja suubub Kaavinjärvi Kaavi vallas. Jõgi on kalarikas. Esinevad muuhulgas meriforell (Salmo trutta), harjus (Thymallus thymallus), säinas (Leuciscus idus), vikerforell (Oncorhynchus mykiss) ja haug (Esox lucius). Juuka vald Kaavi vald Kaavinjärvi Vaikkojoki (Kalapaikka.net) Vaikko.net Vaikkojoki kaart Vaikko.net
Neleus

Neleus (vanakreeka Νηλεύς) oli Tyro poeg, Aisoni, Peliase ja Pherese vend, Nestori isa. Ta valitses Messeenias Pyloses. Tyro armastas jõejumalat Enipeust, kuid too ei vastanud neiu tunnetele. Ükskord võttis aga Poseidon (mõne allika järgi Zeus) Enipeuse kuju ning heitis Tyroga ühte. Sellest vahekorrast sai Tyro kaksikpojad. Tyro kartis oma isa raevu ja sellepärast jättis pojad maha. Tyro isa Salmoneuse tallimees leidis poisid ja kasvatas nad koos oma naisega üles. Neile pandi nimeks Pelias ja Neleus. Tyro abiellus Kretheusega ning nad said kaks poega: Aisoni ja Pherese. Ent Kretheus sai teada, et tema naine oli jumalaga vahekorras olnud, ja tühistas seetõttu abielu. Ta võttis naiseks oma teenija Sidero ning Tyro pidi Siderot teenima. Sidero kohtles oma endist käskijannat väga halvasti, kuid Aisonit ja Pherest ta ei kiusanud; küllap seetõttu, et tal endal lapsi ei olnud. Pärast Kretheuse surma sai Iolkose uueks kuningaks Aison. Siis aga ilmusid välja Pelias ja Neleus, kellele kasuisa oli nende vanematest rääkinud. Nii Aison, Pheres kui Peleus pidid selleks ajaks juba abielus ja laste isad olema. Pelias tappis Sidero, makstes kätte oma ema julma kohtlemise eest. Sidero oli küll Hera templisse varjule läinud, kuid Pelias tappis ta otse altari ees. Pelias tõukas ka Aisoni troonilt ja hakkas ise Iolkost valitsema. Neleus pagendati. Ta siirdus Kreeka teise otsa, Messeeniasse, ja sai Pylose kuningaks. Neleuse naine Chloris oli Niobe 14 lapsest ainus, kes ellu jäi, ja teda tabas oma ema saatus. Neil oli 13 poega ja 1 tütar. Neleus mõtles lakkamatult kättemaksule. Isegi ühe oma poja nimetas ta Alastoriks ('kättemaks'). Herakles palus Neleusel kättemaksust loobuda, ent Neleus keeldus. Karistuseks tappis Herakles Neleuse 11 poega: Alastori, Chromiose, Taurose, Asteriose, Pylaoni, Deimachose, Eurybiose, Phrasiose, Eurymenese, Euagorase ja Epilaose. Ellu jäid Nestor, Periklymenos ja tütar Pero.